cyanic-selkie/wikianc huggingface dataset:
ถนนเสรีไทย
สถานที่สำคัญ
สถานที่สำคัญบนถนนสายนี้ ได้แก่ การเคหะแห่งชาติ เคหะชุมชนคลองจั่น โรงเรียนบางกะปิ สถาบันบัณฑิตพัฒนบริหารศาสตร์ (นิด้า) สวนเสรีไทย (สวนน้ำบึงกุ่มเดิม) ซึ่งภายในมีพิพิธภัณฑ์เสรีไทย ณ อาคารเสรีไทยอนุสรณ์ สวนสยาม ตลาดน้ำขวัญเรียม วัดบำเพ็ญเหนือ นิคมอุตสาหกรรมบางชัน เคหะชุมชนบางชัน และโรงพยาบาลเสรีรักษ์
ชุงอิจิ นากาจิมะ
ชุงอิจิ นากาจิมะ นักมวยสากลชาวญี่ปุ่น เกิดเมื่อ 3 กุมภาพันธ์  พ.ศ. 2504 ที่จังหวัดอิบารากิ ประเทศญี่ปุ่น สถิติการชก 30 ครั้ง ชนะ 23 (น็อค 13) แพ้ 7
ซุนดา
ซุนดา หมายถึง บริเวณภาคใต้ของประเทศไทย ลงไปถึงมาเลเซีย อินโดนีเซีย เกาะบอร์เนียว เกาะสุมาตรา เกาะชวา เกาะบาหลี เกาะซูลาเวซี เกาะลมบก เกาะซุมบาวา เกาะโฟลเร็ซ เกาะซุมบา เกาะติมอร์
Sonda
ทฤษฎีสองชาติ
ทฤษฎีสองชาติ (อักษรเทวนาครี:दो क़ौमी नज़रिया; دو قومی نظریہ, do qaumi nazariya; Two-Nation Theory) หมายถึง อุดมการณ์ที่ว่าเอกลักษณ์พื้นฐานของชาวมุสลิมในอนุทวีปอินเดีย คือ ศาสนาของพวกเขา หาใช่ภาษาหรือลักษณะเชื้อชาติไม่ และด้วยเหตุนี้ ชาวอินเดียที่นับถือศาสนาฮินดูและที่นับถือศาสนาอิสลามจึงถือว่าเป็นคนละสัญชาติที่แตกต่างกัน โดยไม่คำนึงถึงชาติพันธุ์หรือลักษณะร่วมอื่น ๆ ทฤษฎีสองชาติเป็นหลักการก่อตั้งของขบวนการปากีสถาน (นั่นคือ อุดมการณ์ก่อตั้งประเทศปากีสถาน) และการแบ่งประเทศอินเดียใน ค.ศ. 1947 อุดมการณ์ที่ว่าศาสนาเป็นปัจจัยกำหนดการจำกัดความสัญชาติของชาวอินเดียมุสลิมยังได้เป็นแหล่งที่มาของแรงบันดาลใจขององค์การชาตินิยมฮินดูหลายองค์กร ซึ่งก่อให้เกิดการจำกัดความใหม่ที่แตกต่างกันของชาวอินเดียมุสลิมว่าเป็นชาวต่างชาติมิใช่อินเดีย การขับไล่มุสลิมออกไปจากอินเดีย การก่อตั้งรัฐฮินดูตามกฎหมายขึ้นในอินเดีย การห้ามเปลี่ยนศาสนาเป็นอิสลาม และการเสนอให้มีการเปลี่ยนศาสนาชาวอินเดียมุสลิมให้มานับถือศาสนาฮินดู
การตีความในทฤษฎีสองชาติมีหลายแนวทาง ขึ้นอยู่กับว่า สองสัญชาติสมมุติฐานสามารถอยู่ร่วมกันในดินแดนเดียวกันได้หรือไม่ โดยส่อความถึงความแตกต่างมูลฐาน การตีความหนึ่งถกเถียงเกี่ยวกับอธิปไตยการปกครองตนเอง รวมไปถึงสิทธิที่จะแบ่งแยกดินแดน สำหรับพื้นที่ซึ่งมีชาวมุสลิมอาศัยอยู่เป็นส่วนใหญ่ในอนุทวีปอินเดีย แต่ต้องไม่มีการถ่ายเทประชากร (นั่นคือ ชาวฮินดูและชาวมุสลิมจะยังคงสามารถอาศัยอยู่ร่วมกันได้) การตีความอีกแบบหนึ่งโต้แย้งว่าชาวฮินดูและชาวมุสลิมประกอบกันขึ้นเป็น "สองวิถีชีวิตที่แตกต่างกัน และมักเป็นปฏิปักษ์ต่อกันบ่อยครั้ง และดังนั้น ผู้ที่นับถือศาสนาทั้งสองนี้ไม่สามารถอาศัยอยู่ร่วมกันในชาติเดียวกันได้" ในการตีความดังกล่าว การถ่ายเทประชากร (นั่นคือ ย้ายชาวฮินดูทั้งหมดออกจากพื้นที่ที่มีประชากรมุสลิมอาศัยอยู่เป็นส่วนใหญ่ และย้ายชาวมุสลิมทั้งหมดออกจากพื้นที่ที่มีประชากรฮินดูอาศัยอยู่เป็นส่วนใหญ่) เป็นขั้นตอนที่พึงปรารถนาในการมุ่งหน้าไปสู่การแบ่งแยกออกเป็นสองชาติซึ่ง "ไม่สามารถอยู่ร่วมกันได้ด้วยความสัมพันธ์อันสอดคล้องกัน"
การคัดค้านทฤษฎีดังกล่าวมาจากสองแหล่ง หนึ่ง คือ แนวคิดของชาติอินเดียเดียว ซึ่งชาวฮินดูและชาวมุสลิมเป็นประชาคมที่สานเข้าด้วยกัน นี่เป็นหลักการก่อตั้งของสาธารณรัฐอินเดีย ซึ่งเป็นรัฐสมัยใหม่และไม่เกี่ยวข้องกับศาสนาอย่างเป็นทางการ ถึงแม้ว่าหลังจากที่มีการแยกประเทศออกไปแล้ว การโต้เถียงที่ว่าชาวมุสลิมและชาวฮินดูเป็ยคนละสัญชาติกันหรือไม่ก็ได้เกิดขึ้นในประเทศปากีสถานที่เพิ่งก่อตั้งขึ้นใหม่ด้วยเช่นกัน การคัดค้านจากแหล่งที่สองคือแนวคิดที่ว่าในขณะที่อินเดียมิใช่ชาติเพียงหนึ่งเดียว ไม่ใช่ทั้งของชาวมุสลิมหรือชาวฮินดูจากอนุทวีป แต่มันเป็นของอดีตประชากรของหน่วยปกครองเดียวกันในอนุทวีปซึ่งเป็นชาติที่แท้จริงและสมควรได้รับอธิปไตย
วัดหนองกันเกรา
วัดหนองกันเกรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเกวียน อำเภอแกลง จังหวัดระยอง มีพื้นที่ 33 ไร่ 2 งาน 34 ตารางวา ปัจจุบันเจ้าอาวาสชื่อ พระปลัดอำนวย สีลธโร
วัดหนองกันเกรามีชื่อเดิมว่า วัดหนองตะเกรา ชาวบ้านเรียกหมู่บ้านหนองตะเกรา เพราะอยู่ใกล้หนองน้ำใหญ่ มีไม้กันเกราขึ้นอยู่ชุกชุม ผู้สร้างวัดคือ นายพันธ์ หัสรัง ผู้ใหญ่บ้านร่วมกับชาวบ้านได้ร่วมกันซื้อที่ดินสร้างวัด สร้างวัดเสร็จเมื่อ พ.ศ. 2498 แล้วนิมนต์พระสงฆ์จากวัดหนองจระเข้มาจำพรรษา ได้รับอนุญาตให้สร้างวัดเมื่อวันที่ 10 มีนาคม พ.ศ. 2503 ตั้งเป็นวัดเมื่อวันที่ 4 ตุลาคม พ.ศ. 2505 ได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512
เฮิร์ซล์ โบดิงเงอร์
อาลัฟ (เกษียณ) เฮิร์ซล์ โบดิงเงอร์ (הרצל בודינגר; Herzl Bodinger; ค.ศ. 1943 – ) เป็นนายพลที่เกษียณแล้วในกองกำลังป้องกันประเทศอิสราเอล และอดีตผู้บัญชาการทหารแห่งกองทัพอากาศอิสราเอล ปัจจุบัน โบดิงเงอร์เป็นสมาชิกของคณะกรรมการผู้บริหารระดับสูงของมหาวิทยาลัยแอเรียล
อาชีพทหาร
โบดิงเงอร์เกิดในประเทศอิสราเอลและเข้าร่วมกองทัพอากาศอิสราเอลในปี ค.ศ. 1961 เขารับอาสาที่จะเข้าเรียนที่สถาบันการบินและสำเร็จการศึกษาเป็นนักบินรบ โดยขับเครื่องบินดัซโซลท์ มีเตเร IV และซุด อวีเตชอง วอตัวร์ ในช่วงสงครามหกวัน โบดิงเงอร์ทำหน้าที่เป็นนักบินวอตัวร์และเข้าร่วมปฏิบัติการมอกด์ โดยโจมตีสนามบินในประเทศอิรักและอียิปต์ รวมถึงทำลายตูโปเลฟ ตู-16 ซึ่งเป็นเครื่องบินทิ้งระเบิดบนพื้นดินไป 10 ลำ ส่วนในช่วงสงครามยมคิปปูร์ เขาได้เป็นนักบินดัซโซลท์ มิราจ III และได้ยิงมิโคยัน-กูเรวิชค์ มิก-17 ของประเทศซีเรีย รวมถึงในช่วงความขัดแย้งหลังสงคราม เขาได้ยิงมิโคยัน-กูเรวิชค์ มิก-21 ที่บินอยู่เหนือประเทศเลบานอน
โบดิงเงอร์มาบังคับการกองทัพอากาศอิสราเอลตั้งแต่เดือนมกราคม ค.ศ. 1992 ถึงเดือนกรกฎาคม ค.ศ. 1996 ในอาชีพ 35 ปีของเขา โบดิงเงอร์สะสมชั่วโมงบินไว้ประมาณ 6,000 ชั่วโมง และดำเนินการการก่อกวนทางอากาศ 451 แห่ง
อาชีพพลเรือน
หลังเกษียณจากกองทัพอากาศ โบดิงเงอร์ได้รับการแต่งตั้งให้เป็นหัวหน้าบริษัทราดาอิเล็กทรอนิกส์อินดัสทรี ส่วนในคริสต์ทศวรรษ 2000 เขาได้เป็นหัวหน้าคณะกรรมการแต่งตั้งโดยชาอูล โมฟาซ ผู้เป็นรัฐมนตรีว่าการกระทรวงคมนาคม เพื่อเตรียมแผนแม่บทสำหรับสนามบินของประเทศอิสราเอล
อุทยานแห่งชาติน้ำตกแม่สุรินทร์
อุทยานแห่งชาติน้ำตกแม่สุรินทร์ บ้านหัวแม่สุริน ตำบลแม่อูคอ ห่างจากตัวอำเภอเมืองแม่ฮ่องสอน ประมาณ 50 กิโลเมตร มีเนื้อที่ทั้งสิ้น 247,875 ไร่ ประกาศเป็นอุทยานแห่งชาติ เมื่อวันที่ 29 ตุลาคม พ.ศ. 2524 มีจุดเด่นคือเป็นน้ำตกชั้นเดียว ไหลจากหน้าผาสูงประมาณ 100 เมตร นับเป็นน้ำตกที่สูงที่สุดและได้ชื่อว่าเป็นน้ำตกที่สวยที่สุดในพื้นที่ภาคเหนือของประเทศไทย
ลักษณะภูมิประเทศ
สภาพภูมิประเทศของอุทยานแห่งชาติน้ำตกแม่สุรินทร์เป็นเทือกเขาและภูเขาสูงสลับซับซ้อน ทอดตัวยาวตามแนวทิศเหนือจดทิศใต้ ทิศตะวันออกจะเป็นภูเขาสูงชันลาดไปทางทิศตะวันตก มีภูเขาหินและหน้าผาสูงชันในลักษณะที่แตกต่างกันและคล้ายกัน มีความสูงต่ำจากระดับน้ำทะเลอยู่ในช่วง 300-1,752 เมตร ยอดเขาที่สูงที่สุด คือ ดอยปุย รองลงมาคือ ดอยต้นห้วยผาคอ สูง 1,601 ดอยห้วยมีสะมาด สูง 1,465 เมตร ดอยห้วยไม้คอง สูง 1,474 เมตร ดอยบ้านไมโครเวฟ สูง 1,474 เมตร ดอยปลายห้วยแม่จ๋ายำ สูง 1,407 เมตร ดอยผาคอ สูง 1,352 เมตร ดอยบ้านห้วยฮะ สูง 1,359 เมตร และดอยต้นห้วยตองจิง สูง 1,310 เมตรจากระดับน้ำทะเล และเป็นต้นกำเนิดของลำธารต่างๆ หลายสาย ลำน้ำส่วนใหญ่จะไหลจากทิศตะวันออกสู่ทิศตะวันตก ลำธารและลำน้ำที่สำคัญ ได้แก่ ลำน้ำปาย ลำน้ำแม่สะมาด ห้วยปงกุน น้ำแม่สะกึด ห้วยม่อนตะแลง น้ำแม่ฮ่องสอน ห้วยโป่ง น้ำแม่สุรินทร์ ห้วยนาอ่อน ห้วยเฮี้ย ห้วยอูคอน้อย และห้วยอูคอหลวง ซึ่งลำธารเหล่านี้ไหลลงสู่ แม่น้ำปายและแม่น้ำยวม
ลักษณะภูมิอากาศ
อุทยานแห่งชาติน้ำตกแม่สุรินทร์ตั้งอยู่ในหุบเขาที่มีหมอกปกคลุมตลอดทั้งปี มีอากาศเย็นสบายตลอดปี อุณหภูมิเฉลี่ยตลอดปี 25 องศาเซลเซียส ฤดูหนาวและฤดูร้อนเป็นช่วงที่เหมาะแก่การเดินทางท่องเที่ยวมากที่สุด
พืชพรรณและสัตว์ป่า
อุทยานแห่งชาติน้ำตกแม่สุรินทร์มีสภาพป่าที่แตกต่างกันไปหลายชนิด ประกอบด้วย
ในบริเวณแม่น้ำและลำห้วยต่าง ๆ เป็นถิ่นที่อยู่อาศัยของปลาไหลหูดำ ที่พบค่อนข้างมากในแม่น้ำปาย ปลาหลด ปลากระทิง ปลาซิวใบไผ่ ปลาหัวตะกั่ว ปลาก้าง ปลาพลวง นกเป็ดผีเล็ก นกยางโทนน้อย และนกยางเขียว
ครามสยาม
ครามสยาม var. siamensis  เป็นพืชในสกุลคราม เป็นไม้พุ่มทอดเลื้อย กิ่งอ่อนมีขนรูปตัว T แขนยาวเท่ากัน ใบประกอบแบบขนนก ดอกช่อยาว กลีบดอกสีชมพูฝักทรงกระบอก เหยียดตรง เมล็ดทรงกระบอก พบในเวียดนาม ในไทยพบในภาคเหนือ ภาคตะวันออกเฉียงเหนือ ภาคตะวันออก และภาคตะวันตกเฉียงใต้
คริส ค็อกซ์ (เฟซบุ๊ก)
คริสโตเฟอร์ ค็อกซ์ (Christopher Cox) เป็นรองประธานฝ่ายผลิตภัณฑ์ของเฟซบุ๊ก
ค็อกซ์ได้รับปริญญาตรีสาขาระบบสัญญลักษณ์ เน้นศึกษาเรื่องปัญญาประดิษฐ์จากมหาวิทยาลัยสแตนฟอร์ด โดยศึกษาระหว่างปี พ.ศ. 2544-2547 เขาเข้าร่วมกับเฟซบุ๊กในปี ค.ศ. 2005 ในตำแหน่งวิศวกรซอฟต์แวร์ และทำงานในส่วนนิวส์ฟีดและกล่องจดหมาย หลังจากนั้นได้รับการเลื่อนตำแหน่งเป็นผู้บริหารฝ่ายบุคลากร จากนั้นก็ได้รับการเลื่อนตำแหน่งอีกครั้งเป็น รองประธานฝ่ายผลิตภัณฑ์ ซึ่งยังคงอยู่ในตำแหน่งนี้ จากข้อมูลเดือนกรกฎาคม พ.ศ. 2553
ด้านชีวิตส่วนตัว สมรสเมื่อวันที่ 29 ธันวาคม พ.ศ. 2553 กับนางสาววิศรา วิจิตรวาทการ บุตรีของนายวิวัฒน์วงศ์ วิจิตรวาทการ ผู้บริหารบริษัทในเครือล็อกซเลย์ โดยวิศรานั้นเป็นผู้กำกับภาพยนตร์เรื่อง สุญญากาศ (In Space)
จักรพรรดินีเก็นโช
จักรพรรดินีเก็นโช (元正天皇, 661 – 29 ธันวาคม 721) เป็นสมเด็จพระจักรพรรดินีแห่งญี่ปุ่น พระองค์เป็นพระมหากษัตริย์องค์ที่ 44 ของประเทศญี่ปุ่น พระนางเป็นพระราชธิดาของจักรพรรดินีเก็มเม กับ เจ้าชายคุซะกะเบะโนะมิโกะ พระนางมิได้อภิเษกสมรส พระนางครองราชย์เมื่อ 3 ตุลาคม ค.ศ. 715 ต่อจากจักรพรรดินีเก็มเม พระราชมารดา และผู้ที่มาครองราชย์ต่อจากพระนางคือจักรพรรดิโชมุ
สมเด็จพระจักรพรรดินีเก็นโช เป็นพระราชนัดดาของจักรพรรดิเท็มมุกับจักรพรรดินีจิโต
ตลอดพระชนมชีพ พระนางไม่เคยอภิเษกสมรส
อ้างอิง
680 748
พโยม จุลานนท์
พันโท พโยม จุลานนท์ (12 มีนาคม พ.ศ. 2452 - 7 กันยายน พ.ศ. 2523) เป็นทหาร, นักการเมือง, หัวหน้าพรรคคอมมิวนิสต์แห่งประเทศไทย สมรสกับอัมโภช ท่าราบ มีบุตร 3 คน คือ อัมพร ทีขะระ, พลเอก สุรยุทธ์ จุลานนท์ ประธานองคมนตรี และนภาวดี ศิริภักดี
ประวัติ
พโยมเกิดที่ตำบลคลองกระแชง อำเภอเมือง จังหวัดเพชรบุรี เป็นบุตรของพระยาวิเศษสิงหนาท (ยิ่ง จุลานนท์) แห่งเมืองเพชรบุรี ต้นตระกูลจุลานนท์ กับคุณหญิงเก๋ง วิเศษสิงหนาท อีกทั้งยังเป็นบุตรเขยของพระยาศรีสิทธิสงคราม (ดิ่น ท่าราบ) พโยมกลายเป็นพันธมิตรของจอมพล แปลก พิบูลสงคราม ในคราวรัฐประหารพลเรือตรี ถวัลย์ ธำรงนาวาสวัสดิ์และปรีดี พนมยงค์ ในปี 2490 หลังจากนั้นพโยมก็ไม่เห็นด้วยกับหัวหน้าคณะรัฐประหารและเริ่มปฏิวัติล้มเหลว พโยมจึงต้องลี้ภัยไปยังประเทศจีน ผ่านทางอำเภอแม่สาย และประเทศพม่า
พโยมกลับมาประเทศไทยอีกครั้งในปี พ.ศ. 2500 เพื่อลงเลือกตั้งทั่วไปในเดือนมีนาคม และได้เป็นสมาชิกสภาผู้แทนราษฎรจังหวัดเพชรบุรี ในปีเดียวกันจอมพลสฤษดิ์ ธนะรัชต์ รัฐประหารรัฐบาลจอมพล ป. พโยมก็ได้ลาครอบครัวไปปฏิบัติการใต้ดิน โดยใช้ชื่อ สหายตู้คำตัน ภายหลังจากการเข้าร่วมเป็นสมาชิกคณะกรรมการกลางพรรคคอมมิวนิสต์แห่งประเทศไทย พโยมได้รับการแต่งตั้งเป็นเสนาธิการกองทัพปลดแอกประชาชนไทย
พโยมสมรสกับอัมโภช ท่าราบ มีบุตร 3 คน คือ อัมพร ทีขะระ, พลเอก สุรยุทธ์ จุลานนท์ และนภาวดี ศิริภักดี
ภายหลังการหลบซ่อนตัวและสงครามซ่องโจรเป็นระยะเวลาเกือบทศวรรษ พโยมเป็นโรคหัวใจล้มเหลว ต้องนำตัวไปรักษาตัวที่ปักกิ่งในปี พ.ศ. 2521 และได้เสียชีวิตในเวลาต่อมา
ตัวแฝด
ในการเขียนและการเรียงพิมพ์ ตัวแฝด (ligature) เป็นตัวอักษรที่เกิดจากการผสมกันระหว่างหน่วยอักขระอย่างน้อยสองหน่วย หรือตัวอักษรอย่างน้อยสองตัวจนกลายเป็นรูปอักขระเดียว
ตัวอย่างของตัวแฝด ได้แก่ æ ซึ่งเกิดจากการควบกันของตัวอักษร a กับ e และแอมเพอร์แซนด์ (&) ซึ่งเกิดจากการเขียนควบกันของตัวอักษร e กับ t (ซึ่งคำว่า et ในภาษาละตินแปลว่า "และ")
ครามสมิตินันท์
ครามสมิตินันท์  เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ดอกช่อ กลีบดอกสีม่วงอ่อน เป็นพืชถิ่นเดียวในประเทศไทย
เซ็น คอร์ปอเรชั่น กรุ๊ป
บริษัท เซ็น คอร์ปอเรชั่น กรุ๊ป จำกัด (มหาชน) (ย่อ: ZEN) คือบริษัทประกอบธุรกิจร้านอาหารญี่ปุ่นและอาหารไทยและธุรกิจเกี่ยวเนื่องอื่น โดยการถือหุ้นในบริษัทอื่น (Holding Company) โดยมีบริษัทแกน คือ บริษัท เซ็นเรสเตอร์รองโฮลดิ้ง จำกัด
ธุรกิจแบ่งได้เป็น 3 กลุ่มคือ ธุรกิจอาหารภายใต้แบรนด์ของกลุ่มบริษัทฯ จากข้อมูลปี พ.ศ. 2562 มีสาขาทั้งหมด 110 สาขา, ธุรกิจแฟรนไชส์ภายใต้แบรนด์ของกลุ่มบริษัทฯ ปัจจุบันมีสาขาทั้งหมด 145 สาขา และธุรกิจเกี่ยวเนื่อง ได้แก่ บริการจัดส่งอาหาร บริการจัดเลี้ยง บริหารร้านอาหาร ให้บริการที่ปรึกษาเกี่ยวกับร้านอาหาร ธุรกิจอาหารค้าปลีก ทั้งอาหารพร้อมปรุงและอาหารพร้อมทาน
แบรนด์ร้านอาหารของบริษัทมี 13 แบรนด์ ได้แก่ ZEN, Musha by ZEN, Sushi Cyu Carnival Yakiniku, AKA, Tetsu, On the Table Tokyo cafe', ตำมั่ว, ลาวญวน, แจ่วฮ้อน, เฝอ, ข้าวมันไก่คุณย่า, de Tummour และ เขียง เป็นร้านอาหารญี่ปุ่น 6 แบรนด์ และร้านอาหารไทย 7 แบรนด์ มีสาขารวม 242 สาขาทั้งในไทยและประเทศเพื่อนบ้าน (พม่า ลาว และกัมพูชา) แบ่งสัดส่วนรายได้เป็นร้านอาหารญี่ปุ่น 80% และร้านอาหารไทย 20%
หน่วยคำ
สาขาหนึ่งของภาษาศาสตร์ที่ศึกษาเกี่ยวกับหน่วยคำเรียกว่า วิทยาหน่วยคำ (morphology)
เซ็น คอร์ปอเรชั่น กรุ๊ป
บริษัทก่อตั้งเมื่อปี พ.ศ. 2534 โดยมีแบรนด์แรกคือ ZEN เป็นร้านอาหารญี่ปุ่น จนปี พ.ศ. 2550 แตกแบรนด์ AKA ร้านอาหารญี่ปุ่นปิ้งย่าง ปี 2553 แตกแบรนด์ On the table เป็นร้านอาหารญี่ปุ่น จนปี 2559 ซื้อแบรนด์ ตำมั่ว เป็นร้านอาหารไทย อีสาน เวียดนาม พอปี 2561 ซื้อกิจการร้าน Sushi Cyu ร้านอาหารญี่ปุ่นระดับหรู
บริษัทจดทะเบียนเป็นบริษัทจำกัดในประเทศไทยเมื่อวันที่ 1 ธันวาคม 2557 บริษัทดำเนินธุรกิจหลักในการให้บริการการจัดการแก่บริษัทย่อย โดยใช้ชื่อว่า บริษัท เซ็น คอร์ปอเรชั่น กรุ๊ป จำกัด ต่อมาแปรสภาพเป็นบริษัทมหาชนและการเปลี่ยนชื่อบริษัทกับกระทรวงพาณิชย์แล้วเมื่อวันที่ 21 กันยายน 2561 เซ็น คอร์ปอเรชั่น กรุ๊ปจดทะเบียนกับตลาดหลักทรัพย์แห่งประเทศไทยเมื่อวันที่ 20 กุมภาพันธ์ พ.ศ. 2562 ในกลุ่มอุตสาหกรรมเกษตรและอุตสาหกรรมอาหาร หมวดธุรกิจอาหารและเครื่องดื่ม
อาริซกา ปูตรี เปอร์ตีวี
อาริซกา ปูตรี เปอร์ตีวี (Ariska Putri Pertiwi; เกิด 13 มกราคม ค.ศ. 1995) เป็นนางงามชาวอินโดนีเซีย เคยประกวดเวทีปูเตอรีอินโดเนซียา ในปี 2016 ได้รับตำแหน่งรองอันดับ 3 และเวทีมิสแกรนด์อินเตอร์เนชันแนล 2016 เธอเป็นผู้ชนะคนที่ 4 ของการประกวดเวทีมิสแกรนด์อินเตอร์เนชันแนล
ปูเตอรีซูมาเตอราอูตารา 2014
ในปี 2014 เธอได้เข้าการประกวดเวที ปูเตอรีซูมาเตอราอูตารา 2014  เธอได้รองอันดับ 2 ปูเตอรีซูมาเตอราอูตารา 2014
ปูเตอรีซูมาเตอราอูตารา 2016
ในปี 2016 เธอได้เข้าการประกวดเวที ปูเตอรีซูมาเตอราอูตารา 2016  เธอชนะเลิศ ในการประกวดปูเตอรีซูมาเตอราอูตารา 2016 และได้เป็นตัวแทนไปประกวด ปูเตอรีอินโดเนซียา 2016
ปูเตอรีอินโดเนซียา 2016
ในปี 2016 เธอได้เข้าการประกวดเวที ปูเตอรีอินโดเนซียา 2016  เธอได้รองอันดับ 3 ปูเตอรีอินโดเนซียา 2016 และไปเป็นตัวแทนประเทศอินโดนีเซียไปประกวดเวที มิสแกรนด์อินเตอร์เนชันแนล ปี 2016
มิสแกรนด์อินเตอร์เนชันแนล 2016
อาริซกา เป็นตัวแทนของ อินโดนีเซีย  ในประกวด มิสแกรนด์อินเตอร์เนชันแนล  2016  ที่ ลาสเวกัส  สหรัฐ วันที่ 25  ตุลาคม  2016 เธอสามารถคว้าตำแหน่งมิสแกรนด์อินเตอร์เนชันแนล 2016 มาครองได้สำเร็จ พร้อมรางวัลพิเศษชุดประจำชาติยอดเยี่ยม  หลังจากรับตำแหน่ง อริสกา ต้องเดินทางมาอยู่ประเทศไทยเป็นเวลา 1 ปี เพื่อได้เดินทางไปปฏิบัติภารกิจที่ประเทศต่างๆ
แหล่งข้อมูลอื่น
1995
จีน-บาติสต์ คิม
จีน-บาติสต์ คิม (เกิด 26 มกราคม ค.ศ. 1966) เป็นผู้ลี้ภัย-ผู้แปรพักตร์ ทางการเมืองจากประเทศเกาหลีใต้ในทวีปยุโรป จีน-บาติสต์ คิมเกิดที่ประเทศเกาหลีใต้ ในปี ค.ศ. 2007 จีน-บาติสต์ ประกาศแยกตัวออกจากเปียงยางและเขาจะไม่ร่วมทำงานกับประเทศเกาหลีเหนืออีกต่อไป ระหว่างที่เขาออกจากราชการทางการเมือง ปัจจุบันเขาอาศัยในอานซี ประเทศฝรั่งเศส กับครอบครัว และได้เขียนอัตชีวประวัติของเขา หนังสือและบทความในเพจเฟสบุ๊ค
การตายเฉพาะส่วน
การตายเฉพาะส่วน (necrosis; มาจากภาษาνεκρός nekros ตาย) เป็นการตายของเซลล์และเนื้อเยื่อซึ่งจะมีกระบวนการเปลี่ยนแปลงต่อเนื่องตามมาอย่างมาก ได้แก่การบวมของเซลล์, การย่อยสลายโครมาติน, และการเสื่อมสภาพของเยื่อหุ้มเซลล์และเยื่อหุ้มออร์แกเนลล์ ในระยะต่อมาจะเกิดการย่อยสลายดีเอ็นเอ, การเกิดช่องว่าง (vacuolation) ของเอนโดพลาสมิกเรติคูลัม (endoplasmic reticulum), การสลายของออร์แกเนลล์, และเกิดการสลายเซลล์ หลังจากเยื่อหุ้มเซลล์แตกสลายจะมีการปล่อยองค์ประกอบภายในเซลล์ซึ่งทำให้เกิดการอักเสบ กระบวนการดังกล่าวแยกออกจากการเปลี่ยนแปลงหลังการตาย (Postmortem change) และจากการคงสภาพเนื้อเยื่อโดยฟอร์มาลิน
การตายของเซลล์แบบนี้แตกต่างจากการตายแบบอะพอพโทซิส (apoptosis) เพราะซากของเซลล์จะถูกเซลล์กลืนกิน (phagocyte) ของระบบภูมิคุ้มกันเข้ามากำจัดได้ยากเนื่องจากการตายเฉพาะส่วนไม่มีการส่งสัญญาณของเซลล์ (cell signals) ซึ่งกระตุ้นให้เซลล์กลืนกินข้างเคียงเข้ามาจัดการซาก ทำให้ระบบภูมิคุ้มกันไม่สามารถจะระบุตำแหน่งของการตายและไม่สามารถนำองค์ประกอบของเซลล์ที่ตายกลับมาใช้ใหม่ดังเช่นการตายแบบอะพอพโทซิส
สาเหตุ
สาเหตุของการตายเฉพาะส่วนได้แก่การได้รับการบาดเจ็บ การติดเชื้อ มะเร็ง เนื้อตายเหตุขาดเลือด (infarction) สารพิษ และการอักเสบอย่างต่อเนื่อง การทำลายระบบที่จำเป็นภายในเซลล์อย่างรุนแรงจะทำให้เกิดการกระตุ้นการทำลายระบบอื่นๆ ภายในเซลล์เป็นลูกโซ่ เรียกว่า "cascade of effects" การตายเฉพาะส่วนอาจเกิดขึ้นจากการดูแลบริเวณบาดแผลอย่างไม่เหมาะสม การตายแบบนี้จะมีการหลั่งเอนไซม์พิเศษที่เก็บเอาไว้ในไลโซโซม (lysosome) ซึ่งสามารถย่อยสลายองค์ประกอบของเซลล์หรือย่อยสลายทั้งเซลล์ หลังจากที่เซลล์ได้รับความบาดเจ็บจะมีการสลายเยื่อหุ้มไลโซโซมเป็นการเริ่มต้นลูกโซ่ปฏิกิริยาซึ่งทำให้เกิดการปล่อยเอนไซม์ออกมา และออกมายังภายนอกเซลล์จึงทำให้เกิดการทำลายเซลล์ข้างเคียงด้วย ซึ่งต่างจากการตายแบบอะพอพโทซิส
ในการตัดเนื้อออกตรวจ (biopsy) กระบวนการ fixation เนื้อเยื่อหรือการแช่เย็นจะช่วยหยุดปฏิกิริยาการตายเฉพาะส่วน ในงูพิษและแมงมุมหลายชนิดสามารถผลิตสารพิษซึ่งทำให้เนื้อเยื่อบริเวณถูกกัดเกิดการตายเฉพาะส่วนได้
รูปแบบการตายของเนื้อเยื่อ
ลักษณะการตายเฉพาะส่วนของเนื้อเยื่อแบ่งออกเป็น 7 รูปแบบเด่นๆ ได้ดังนี้
อุโมงค์ฐานก็อทฮาร์ท
อุโมงค์ฐานก็อทฮาร์ท (Gotthard-Basistunnel; Galleria di base del San Gottardo; Tunnel da basa dal Son Gottard; Tunnel de base du Saint-Gothard) เป็นอุโมงค์ฐานสำหรับทางรถไฟที่ลอดผ่านเทือกเขาแอลป์ในประเทศสวิตเซอร์แลนด์ บริเวณช่องเขาก็อทฮาร์ท เปิดใช้งานเมื่อวันที่ 1 มิถุนายน พ.ศ. 2559 แต่จะเริ่มใช้บริการอย่างเต็มรูปแบบในสิ้นปีนี้ และด้วยความยาวเฉลี่ยเส้นทาง 57.09 กิโลเมตร ทำให้อุโมงค์แห่งนี้เป็นอุโมงค์สัญจรที่ยาวที่สุดและลึกที่สุดในโลก และเป็นเส้นทางสัญจรระดับพื้นดินเส้นทางแรกผ่านเทือกเขาแอลป์
เนือร์บวร์คริง
เนือร์บวร์คริง (Nürburgring) เป็นสนามแข่งรถที่มีชื่อเสียงที่สุดของประเทศเยอรมนีและทวีปยุโรป ตั้งอยู่ที่เมืองเนือร์บวร์คในรัฐไบเอิร์น ใกล้อุทยานแห่งชาติไอเฟิล ทางตะวันตกของประเทศเยอรมนี ตั้งอยู่ทางภาคตะวันตกของนครแฟรงก์เฟิร์ตประมาณ 183 กิโลเมตร สนามแห่งนี้ได้รับสมญาว่า นรกสีเขียว (Die grüne Hölle) จุดสูงสุดและจุดต่ำสุดของทางวิ่งมีระดับความสูงต่างกันถึง 300 เมตร
การจัดแบ่งทางวิ่ง
นอกจากนี้ยังมีส่วนใหม่ที่สร้างแล้วเสร็จในปี ค.ศ. 1983 เรียกว่า กร็องด์ปรี-ชเตร็คเคอ (GP-Strecke) ความยาว 5.148 กิโลเมตร ซึ่งถูกก่อสร้างด้วยมาตรฐานความปลอดภัยระดับสูงสุด ใช้สำหรับการแข่งขันฟอร์มูล่าวัน
ข้อมูลทั่วไป
นอร์ทชไลเฟอได้ชื่อว่าเป็นสนามแข่งรถที่ขับยาก ท้าทาย และอันตรายที่สุดในโลก เนื่องจากถูกบังคับด้วยสภาพภูมิประเทศที่เป็นหุบเขา จนได้รับฉายาว่า "The Green Hell" (นรกสีเขียว) ถูกใช้เป็นสนามแข่งรถสูตรหนึ่ง รายการเยอรมันกร็องด์ปรี ตั้งแต่ปี 1947 ถึง 1970) จนกระทั่งเกิดอุบัติเหตุร้ายแรงจนนักแข่งรถเสียชีวิตหลายคน นักแข่งรถจึงพากันประท้วงไม่ยอมร่วมแข่งขันที่นี่ จนกว่าจะมีการปรับปรุงสภาพสนามให้มีความปลอดภัย
นอร์ทชไลเฟอได้รับการปรับปรุง แต่ก็ยังเกิดอุบัติเหตุบ่อยครั้ง จึงได้มีการสร้างส่วนซึดชไลเฟอและซีลชไลเฟอเพิ่มเติม พร้อมกับปรับเส้นทางของนอร์ทชไลเฟอ ส่วนที่อันตรายออกไป และในปี พ.ศ. 2525 ได้สร้างสนามมาตรฐาน เรียกว่า GP-Strecke เปิดใช้งานเมื่อ ค.ศ. 1984 และใช้เป็นสนามแข่งกร็องด์ปรีจนถึงปัจจุบัน
สนามเนือร์บวร์คริง ได้รับการกล่าวขานว่า เป็นสนามที่ขับยาก ท้าทาย และอันตรายที่สุดสนามหนึ่งในโลก เนื่องจากสภาพภูมิประเทศที่เป็นหุบเขาคดเคี้ยว สนามแห่งนี้ถูกสร้างมาเพื่อใช้สำหรับแข่งขันรถยนต์สูตรหนึ่ง รายการเยอรมันกรังด์ปรีซ์ตั้งแต่ปี 1947 จนถึง 1970 ก่อนที่สนามจะถูกงดทำการแข่งขันไประยะหนึ่ง เนื่องจากความยากและอันตรายของสภาพภูมิประเทศ และเส้นทาง ทำให้มีนักแข่งหลายต่อหลายคนต้องจบชีวิตไปกับสนามแห่งนี้
ต่อมาสมาพันธ์ยานยนต์แห่งประเทศเยอรมัน (ADAC - Allgemeiner Deutscher Automobil Club) ได้ใช้สนามแห่งนี้เป็นหนึ่งในรายการ ADAC 24Hours Rennen Nürburgring ตั้งแต่ปี 1970 จนถึงปัจจุบัน โดยเป็นเส้นทางนอร์ทชไลเฟอ ความยาว 22.810 กิโลเมตร รวมกับ GP-Streke ความยาว 5.148 กิโลเมตร ที่ใช้แข่งรถ F1 รวมกันได้ระยะทางรวม 26 กิโลเมตร โดยมีโค้งอันตราย 73 โค้ง ตลอดระยะการขับขี่ 26 กิโลเมตร ใน 24 ชั่วโมง ภายใต้หลังพวงมาลัย นักแข่งทุกคน ต้องเผชิญกับความยากของสนาม ทั้งความเร็วสูง โค้งแคบ หักศอก โค้งกะทันหัน ทางขึ้น-ลง สูงต่ำบนเนินเขา และจุด Blind corner ที่พร้อมจะทำให้นักขับมือใหม่ต้องเข้าสู่สถานการณ์วิกฤติได้ทุกเวลา
จากรูปแบบแทร็คการแข่งขันที่มีรูปแบบเป็นถนนระหว่างเมือง ซึ่งปกติใช้เป็นถนนสาธารณะ ที่ตัดผ่าเมืองและหุบเขา ความยาวกว่า 20 กิโลเมตร มาเชื่อมต่อเข้าสนาม F1 ความยาว 5.7 กิโลเมตร ที่สามารถใช้ความเร็วได้สูงสุดเต็มกำลังของเครื่องยนต์ ทำให้บริษัทฯ รถยนต์ทั่วโลกพยายามส่งรถยนต์ ในสายการผลิตและจำหน่ายในโชว์รูม เข้ามาร่วมรายการแข่งขันเพื่อเป็นโอกาสในการทดสอบประสิทธิภาพของรถ ทั้งขุมพลังของเครื่องยนต์ อัตราเร่ง อัตราทดเกียร์ สปีดต่างๆ ไปจนถึงระบบช่วงล่าง การยึดเกาะถนน และระบบรักษาความปลอดภัยทั้งระบบเบรก และระบบนิรภัยที่มีติดตั้งอยู่ในรถยนต์ เพื่อเป็นการพิสูจน์คุณภาพของรถยนต์ก่อนจำหน่ายออกสู่บริโภค
ด้วยความยากและท้าทายดังกล่าว จึงทำให้นักแข่ง และบริษัทฯ ผลิตรถยนต์ทั่วโลก พร้อมใจกันส่งรถเพื่อทำการทดสอบประสิทธิภาพ หากแต่สนามเนือร์บวร์คริงไม่ได้เปิดกว้าง และง่ายดายต่อการลงสนาม เพราะผู้ที่จะมีสิทธิ์ในการลงสนาม และแข่งขันในรายการ 24 hrs. Nürburgring ได้ จะต้องมีประสบการณ์จากการขับในสนาม Nürburgring 26 กิโลเมตร นี้ก่อน และต้องสะสมชั่วโมงได้ไม่น้อยกว่าคนละ 6 ชั่วโมง ผ่านทางรายการ VLN (Veranstaltergemeinschaft Langstreckenpokal Nürburgring) จึงจะได้รับสิทธิ์เข้าสู่รายการแข่งขัน 24 ชั่วโมงที่เนือร์บวร์คริงได้
แหล่งข้อมูลอื่น
http://www.thairath.co.th/content/427096
จัสต์คอส 3
จัสต์คอส 3 (Just Cause 3) เป็นวิดีโอเกมแอ็กชันผจญภัยโลกเปิด พัฒนาโดยทีมแอวาลานช์สตูดิโอส์ และจำหน่ายโดยสแควร์อีนิกซ์ เกมเปิดตัวในวันที่ 11 พฤศจิกายน ค.ศ. 2014 เป็นเกมที่สามในเกมชุดจัสต์คอส และเป็นภาคต่อของเกมจัสต์คอส 2 ที่จำหน่ายในปี ค.ศ. 2010 เกมจำหน่ายทั่วโลกในวันที่ 1 ธันวาคม ค.ศ. 2015 สำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน
เนื้อเรื่องเริ่มขึ้นหลังเหตุการณ์ภาคที่แล้วหกปี จัสต์คอส 3 เล่าเกี่ยวกับตัวเอก ริโก โรดริเกซ ขณะเขาเดินทางกลับมาที่ เมดิชี เมืองสมมุติแถบเมดิเตอร์เรเนียน บ้านเกิดของเขา ภายใต้การปกครองของนายพลเซบาสเตียโน ดี ราเบโย ผู้นำเผด็จการ เกมเล่นด้วยมุมมองบุคคลที่สาม และให้ผู้เล่นสำรวจเกาะเมดิชีในสภาพแวดล้อมแบบปลายเปิด
จัสต์คอส 3 ได้รับคำวิจารณ์ทั่วไปในด้านดี นักวิจารณ์ยกย่องระบบเกมปลายเปิด กลไกการทำลายล้าง และการเลื่อนระดับตัวสนับสนุนของผู้เล่น ขณะที่มีข้อตำหนิในเรื่องเนื้อเรื่อง ซึ่งมองว่าธรรมดาและไม่มีแรงบันดาลใจ และนักวิจารณ์หลายคนสังเกตถึงปัญหาเกี่ยวกับสมรรถนะ โดยเฉพาะในคอนโซลเกม
แอปสโตร์ (ไอโอเอส/ไอแพดโอเอส)
แอปสโตร์ เป็นโปรแกรมดิจิตอลแพลตฟอร์มจัดจำหน่ายสำหรับระบบปฏิบัติการไอโอเอสและไอแพดโอเอส พัฒนาและปรับปรุงโดยแอปเปิล การบริการช่วยให้ผู้ใช้เรียกดูและดาวน์โหลดแอปพลิเคชันจากร้านไอทูนส์ ซึ่งถูกพัฒนาขึ้นด้วยไอโอเอส เอสดีเค ที่เผยแพร่ผ่านทางแอปเปิล
รายชื่อโชกุน
นี่คือ รายชื่อโชกุน ที่ปกครองญี่ปุ่นเป็นระยะ ๆ ในฐานะผู้บัญชาการทางทหารจากบรรพบุรุษ ตั้งแต่การก่อตั้งในยุคอาซูกะ ค.ศ. 709 จนกระทั่งรัฐบาลโชกุนโทกูงาวะสิ้นสุดลงใน ค.ศ. 1868
ยุคอาซูกะ / ยุคเฮอัง (ค.ศ. 709–1184)
หมายเหตุ: ตำแหน่งโชกุนมีอยู่หลายแบบ ตัวอย่างเช่น โคเซะ โนะ มาโระ ได้ตำแหน่งมุตสึ จินโต โชกุน (陸奥鎮東将軍 (Mutsu Chintō Shōgun)) คิ โนะ โคซามิ ได้ตำแหน่งเซโต ไทโชกุน (征東大将軍 (Seitō Taishōgun)) ใน ค.ศ. 789 ซึ่งเป็นตำแหน่งที่สำคัญน้อยกว่า เซ-อิ ไทโชกุน โอโตโมะ โนะ โอโตมาโระ เป็นคนแรกที่ได้ตำแหน่งเซอิ ไทโชกุน (征夷大将軍 (Seii Taishōgun))
หัวหน้าตระกูลโทกูงาวะหลังบากูฟุ (ค.ศ. 1868–ปัจจุบัน)
ในค.ศ. 1882 หัวหน้าตระกูลโทกูงาวะได้ตำแหน่งเจ้าชาย (โคชากุ) ภายใตระบบขุนนาง คาโซกุ และมีสิทธิที่จะนั่งในสภาขุนนางญี่ปุ่น
ศูนย์บัญชาการสูงสุดของฝ่ายสัมพันธมิตร
ศูนย์บัญชาการสูงสุด เป็นที่รู้จักอย่างไม่เป็นทางการว่าไกจินโชกุน (外人将軍 (Gaijin Shōgun)) ในระหว่างการครอบครอง
แรงต้านแรงโน้มถ่วง
แรงต้านแรงโน้มถ่วง (anti-gravity) คือแนวความคิดของการสร้างสถานที่หรือวัตถุที่เป็นอิสระจากแรงโน้มถ่วง ไม่ได้หมายถึงการไม่มีของน้ำหนักภายใต้แรงโน้มถ่วงที่ประสบกับเหตุการณ์ในการตกอย่างอิสระหรือในวงโคจร หรือความสมดุลระหว่างแรงโน้มถ่วงกับแรงอื่น ๆ บางชนิด เช่น เช่นแรงยกทางแม่เหล็กไฟฟ้าหรือทางอากาศพลศาสตร์ แรงต้านแรงโน้มถ่วงเป็นแนวคิดที่เกิดขึ้นในนิยายวิทยาศาสตร์โดยเฉพาะอย่างยิ่งในบริบทของการขับเคลื่อนยานอวกาศ ตัวอย่างแรก ๆ คือ สารสกัดกั้นแรงโน้มถ่วง "คาโวฮีเต" (Cavorite) ในนิยายวิทยาศาสตร์ของเอช. จี. เวลส์ (H. G. Wells) เรื่อง มนุษย์คนแรกบนดวงจันทร์ (The First Men in the Moon)
ในกฎความโน้มถ่วงสากลของนิวตัน แรงโน้มถ่วงเป็นแรงภายนอกที่ส่งผ่านโดยวิธีการที่ไม่มีใครทราบ ในศตวรรษที่ 20 แบบจำลองของนิวตันก็ถูกแทนที่ด้วยสัมพัทธภาพทั่วไปที่แรงโน้มถ่วงไม่ได้เป็นแรง แต่เป็นผลมาจากรูปทรงทางเรขาคณิตของกาล-อวกาศ ภายใต้หลักสัมพัทธภาพทั่วไปนั้น แรงต้านแรงโน้มถ่วงเป็นสิ่งที่เป็นไปไม่ได้ยกเว้นเสียแต่ว่าจะเกิดขึ้นภายใต้สถานการณ์ที่ได้ถูกสร้างขึ้นมา   ฟิสิกส์ควอนตัมได้ตั้งสมมติฐานการดำรงอยู่ของ กราวิตอน (graviton), กลุ่มของอนุภาคมูลฐานที่ปราศจากมวลซึ่งเป็นสื่อส่งผ่านแรง, และความเป็นไปได้ของการสร้างหรือการทำลายเหล่านี้ก็ไม่มีความชัดเจน
"แรงต้านแรงโน้มถ่วง" มักจะถูกนำมาใช้เรียกขานเพื่อกล่าวถึงอุปกรณ์ที่ดูราวกับว่าพวกมันย้อนกลับแรงโน้มถ่วงได้แม้ว่าพวกมันจะถูกดำเนินการผ่านวิธีการอื่น ๆ ก็ตาม ตัวอย่างเช่น เครื่องยก (lifter) ซึ่งบินอยู่ในอากาศได้โดยใช้สนามแม่เหล็กไฟฟ้า
เกราะป้องกันแรงโน้มถ่วง (Gravity shield)
ในปี 1948 มีนักธุรกิจที่ประสบความสำเร็จชื่อ รอเจอร์ แบ๊บเซน (Roger Babson) (ผู้ก่อตั้งวิทยาลัยแบ๊บเซน (Babson College)) ได้ก่อตั้งมูลนิธิวิจัยแรงโน้มถ่วง (Gravity Research Foundation) เพื่อศึกษาวิธีการที่จะลดผลกระทบที่เกิดขึ้นจากแรงโน้มถ่วง ความพยายามของพวกเขาในตอนแรกออกจะดูเหมือนค่อนข้าง "บ้า ๆ บอ ๆ" (crankish) แต่พวกเขาก็ได้จัดการประชุมเป็นครั้งคราวเพื่อที่จะดึงคนอย่างเช่น คลาเรนซ์ เบิร์ดไซย์ (Clarence Birdseye) ซึ่งเป็นที่รู้จักกันดีสำหรับธุรกิจผลิตภัณฑ์อาหารแช่แข็ง และ อิกอร์ ซิกอร์สกี (Igor Sikorsky) ซึ่งเป็น "บิดาแห่งเฮลิคอปเตอร์" มาร่วมวงด้วย  เมื่อเวลาผ่านไปทางมูลนิธิได้หันเหความสนใจออกไปจากความพยายามที่จะควบคุมบังคับแรงโน้มถ่วงเอาไว้ใช้ประโยชน์, ไปเป็นความพยายามที่เพียงแค่อยากจะทำความรู้และความเข้าใจมันให้ดียิ่งขึ้นมากกว่านี้  ต่อมามูลนิธินี้เกือบจะสลายตัวหายสาบสูญไปหลังจากการตายของแบ๊บเซน (Babson) ผู้ที่ได้ก่อตั้งมูลนิธินี้ขึ้น ในปี 1967  อย่างไรก็ตามทางมูลนิธินี้ก็ยังคงเดินหน้าทำงานต่อไปจนได้รับรางวัลจากการนำเสนอการเขียนเรียงความได้เงินรางวัลเป็นจำนวนถึง 5,000 ดอลล่าร์สหรัฐ ในปี ค.ศ. 2013 ต่อมามูลนิธินี้ก็ยังคงได้รับการบริหารงานต่อมาโดยการแยกตัวออกมาอยู่ที่เมืองเวลสลีย์, ในมลรัฐแมสซาชูเซต (Wellesley, Massachusetts) โดย จอร์จ ไรด์เอาต์ จูเนียร์ (George Rideout, Jr.) ผู้เป็นลูกชายของผู้อำนวยการคนเดิมของมูลนิธิ
อุปกรณ์ที่เกี่ยวกับทางด้านไจโรสโคป
ไจโรสโคป (Gyroscopes) สามารถสร้างแรงให้เกิดขึ้นในตัวเองได้เมื่อขณะเกิดการบิดตัวในขณะที่กำลังดำเนินการ "เคลื่อนตัวมันเองออกมาจากแนวระนาบ" และสามารถทำให้เกิดปรากฏการณ์ที่จะยกตัวเองให้ลอยตัวอยู่ได้โดยประสานแรงยกตัวเองให้อยู่ในลักษณะที่ "ต่อต้าน" กับแรงโน้มถ่วง
อินดี้
อินดี้ (Indy หรือ Indies) เป็นรูปย่อของคำว่า Independence ในภาษาอังกฤษ ซึ่งหมายถึง "อิสรภาพ"
คำว่า "อินดี้" สามารถหมายถึง
พัก ยอง-ชุล
พัก ยอง-ชุล (1 เมษายน ค.ศ. 1965 – 14 มกราคม ค.ศ. 1987) เป็นนักกิจกรรม นักเคลื่อนไหวทางประชาธิปไตยชาวเกาหลีใต้ เสียชีวิตอย่างทรมาน ซึ่งเป็นการจุดชนวนให้เกิดเหตุการณ์การลุกฮือขึ้นต่อต้านรัฐบาลเผด็จการของชอน ดูวัน (Chun Doo-hwan) ในเดือนกรกฎาคม ค.ศ. 1987
ทัตสึยะ ฟูจิวาระ
ทัตสึยะ ฟูจิวาระ เกิดเมื่อวันที่ 15 พฤษภาคม พ.ศ. 2525 ในจังหวัดไซตามะ ประเทศญี่ปุ่น เป็นนักแสดงชาวญี่ป่น
ทัตสึยะโด่งดังจากการแสดงเป็น ชุยะ นานะฮาระ ในปี 2000 ในภาพยนตร์เรื่อง เกมนรก โรงเรียนพันธุ์โหด และได้แสดงต่อใน เกมนรก สถาบันพันธุ์โหด ในบทบาทหัวหน้าแห่งกลุ่มไวด์เซเว่น และได้เป็นที่รู้จักไปทั่วเอเชียจากการแสดงเป็น ยางามิ ไลท์ ในภาพยนตร์เรื่องสมุดโน้ตกระชากวิญญาณ และ อวสานสมุดมรณะ
ธนาคารรอยัล ANZ
ธนาคารรอยัล ANZ (ANZ Royal Bank) เป็นธนาคารในกัมพูชามี 23 สาขา มีระบบธนาคารบนอินเทอร์เน็ตและตู้เอทีเอ็ม 101 แห่งทั่วกัมพูชา ก่อตั้งเมื่อ พ.ศ. 2548 เป็นการร่วมทุนระหว่างกลุ่ม ANZ และบริษัทรอยัลกรุ๊บของกัมพูชา โดยมีสัดส่วนการถือหุ้น 55% และ 45% ตามลำดับ
ทางหลวงหมายเลข 2 (ประเทศกัมพูชา)
ทางหลวงหมายเลข 2 เป็นทางหลวงในประเทศกัมพูชา มีระยะทางตลอดทั้งสาย 120.60 km ทางหลวงเชื่อมต่อระหว่างกรุงพนมเปญ กับประเทศเวียดนาม ทางหลวงหมายเลข 2 เริ่มต้นจากกรุงพนมเปญไปทางทิศใต้ ผ่านจังหวัดกันดาล และเข้าสู่จังหวัดตาแก้ว ในอำเภอตรำกก ไปยังทิศใต้ถึงอำเภอกีรีวงส์ จากนั้นเส้นทางเลี้ยวไปทางทิศตะวันออก เชื่อมต่อไปยังพรมแดนประเทศเวียดนาม
9 ศาสตรา
9 ศาสตรา เป็นภาพยนตร์แอนิเมชัน เนื้อหาว่าด้วยแฟนตาซีผสมผสานกับมวยไทย อำนวยการสร้างโดยบริษัท เอ็กซ์ฟอร์แมท ฟิล์มส์ และจัดจำหน่ายในประเทศไทยโดย บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) ซึ่งใช้เวลาในการสร้างถึง 4 ปีเต็ม และได้ออกฉายตรงกับสัปดาห์ วันเด็กแห่งชาติ เมื่อวันที่ 11 มกราคม พ.ศ. 2561 มีกำหนดฉายวันที่ 25 ธันวาคม พ.ศ. 2562 ทางเน็ตฟลิกซ์
เนื้อเรื่องย่อ
9 ศาสตรา เป็นเรื่องราวการผจญภัยของเด็กหนุ่มคนหนึ่ง ที่ชะตาลิขิตให้มากอบกู้อาณาจักรรามเทพนคร แผ่นดินปิตุภูมิของเขาให้รอดพ้นอำนาจทมิฬของยักษา ผู้ก่อความทุกข์เข็ญให้ประชาราษฎร์ เป็นการเดินทางที่ต้องอาศัยทั้งโชคชะตาและวิชายุทธอย่างมีคุณธรรม อ๊อด ชายหนุ่มแห่งโพ้นทะเล คือ ผู้ที่ถูกลิขิตมาให้รับภารกิจอันยิ่งใหญ่ในการกอบกู้อาณาจักร พร้อมกับพลพรรคเพื่อนพ้อง ที่มีทั้งอาวุธและยุทธวิธีตามวิถีตะวันออก ไม่ว่าจะเป็น “เสี่ยวหลาน”โจรสลัดอากาศชาวจีน เธอเป็นสาวงามนักแม่นปืนจากกองเรือเหาะทะยานเมฆ พร้อมด้วยลิงทโมน นามว่า วาตะ รวมถึง อสูรสีชาด ยักษ์สีแดงร่างใหญ่ใจดี ส่วนอ๊อดนั้นได้ร่ำเรียนศิลปะการต่อสู้มวยไทย ที่เคยหายสาบสูญจากครูมวยอันดับหนึ่งของแผ่นดิน และได้ฝึกฝนเคี่ยวกรำอย่างหนักมาโดยตลอด เพื่อเตรียมต่อสู้กับหมู่มวลอธรรม
การเปิดตัว
เอ็กฟอร์แมท ฟิล์มส์ ผนึกกำลังกับ เอ็ม พิคเจอร์ส จัดงานเปิดตัวภาพยนตร์ 9 ศาสตรา (เก้าศาสตรา ชื่อภาษาอังกฤษ THE LEGEND OF MUAYTHAI: 9 SATRA) ภาพยนตร์แอนิเมชันขนาดยาวเรื่องแรกของ บริษัท เอ็กซ์ฟอร์แมท ฟิล์มส์ ที่นำเสนอในแนวแอคชั่น ผจญภัย แฟนตาซี ฉีกรูปแบบของแอนิเมชันสัญชาติไทยที่เคยมีมา โดยงานแถลงข่าวจัดขึ้น ณ โรงภาพยนตร์พารากอน ซีนีเพล็กซ์ โรงที่ 7 มีการเปิดตัวอย่างภาพยนตร์ พร้อมพูดคุยกับทีมโปรดิวเซอร์ ผู้กำกับและทีมนักแสดงพากย์เสียง นำทีมโดย ณัฐ ยศวัฒนานนท์, อภิเษก วงศ์วสุ, ภูศณัฎฐ์ การุณวงศ์วัฒน์, สุวรรณดี จักราวุธ, กนกฉัตร มรรยาทอ่อน, น็อต-วรฤทธิ์ เฟื่องอารมย์, สาวิตรี สุทธิชานนท์ ฯลฯ ซึ่ง 9 ศาสตรา เป็นภาพยนตร์แอนิเมชันที่ยิ่งใหญ่ตระการตาและสนุกตื่นเต้นครบรสทุกอารมณ์ ซึ่งออกฉายเมื่อวันที่ 11 มกราคม พ.ศ. 2561 ในโรงภาพยนตร์
ตัวละคร
อ๊อด เด็กหนุ่มชาวรามเทพนคร มีนิสัยอ่อนน้อมถ่อมตน พ่อแม่ที่แท้จริงของอ๊อดเป็นช่างตีฆ้อง ในหมู่บ้านฆ้องเหล็ก ซึ่งถูกพวกยักษ์ที่มารุกรานเมืองฆ่าตาย อ๊อดได้รับการเลี้ยงดูจากจมื่นพันธ์วรเดช ซึ่งเขาหลงคิดว่าชายผู้นี้คือพ่อแท้ ๆ มาโดยตลอด แต่ก็ยังสงสัยว่าทำไมพ่อถึงเย็นชากับเขานัก เพราะหลังจากทั้งคู่หลบหนีมาอยู่ที่หมู่บ้านนกแอ่น จมื่นพันธ์วรเดชก็คอยเคี่ยวเข็ญให้เขาร่ำเรียนวิชามวยไทยจากเฒ่าใบ้ และฝึกฝนสมาธิจากหลวงพ่อสิน จนมีวิถีชีวิตต่างจากเด็กทั่วไป กระทั่งวันหนึ่งอ๊อดได้รู้ความจริง เขาจึงตั้งใจพัฒนาตัวเองทั้งทางร่างกายและจิตใจเพื่อรับหน้าที่แทนจมื่นพันธ์ ในการนำศาสตราวุธศักดิ์สิทธิ์ไปมอบแก่องค์ชายรัชทายาท เพื่อกอบกู้รามเทพนครจากเหล่ายักษ์และอ็อดอาจจะเป็นกุญแจสำคัญในการใช้9ศาสตราในการหยุดยั้งเทหยักษาและอ็อดยังมียันต์พิเศษในตัวและมวยไทยที่รํ่าเรียนมาจาก เฒ่าใบ โดยอ๊อดเป็นคนเดียวที่ออกมาจากหมู่บ้านสิงห์ดำและอ๊อดเป็นผู้รับภารกิจนำศาสตราวุธไปให้ไชยราเมศแต่ถูกหลอกเพราถูกเทหยักษาที่แปลงกายเพื่อที่จะทำลายศาสตราวุธเล่นงาน และอ๊อดมีคุณสมบัติในการใช้ ศาสตราวุธปราบเทหยักษา โดยหลังจากที่อ๊อดปราบเทหยักษา อ๊อดกลายเป็นครูมวยอยู่ที่รามเมพนครชั่วคราวแต่อ๊อดคิดถึงอดีตอ๊อดจึงลากลับหมู่บ้านสิงห์ดำ
เสี่ยวหลาน โจรสลัดสาวสวยชาวหมิง ผู้ทำหน้าที่ดูแลเรือเหาะทะยานเมฆแทนบิดา คอยปล้นสะดมกองเรือยักษ์ และช่วยเหลือทาสมนุษย์ที่ถูกจับ ภายนอกนั้นเสี่ยวหลานดูห้าวหาญเด็ดเดี่ยว เชี่ยวชาญการใช้อาวุธระยะไกลซึ่งฝึกฝนมาจากเฒ่าฉ่อย แต่ภายในนั้นกลับซ่อนความอ่อนไหวดั่งศิลปินไว้ เดิมนั้นเสี่ยวหลานเติบโตมาด้วยความรักที่จะเป็นนักดนตรี แต่เหตุการณ์แปรเปลี่ยน เมื่อ เทหยักษารู้ว่าฟงเอ๋อพี่ชายของนางนั้นเกิดใต้ฤกษ์คำทำนายว่าจะเป็นผู้กอบกู้รามเทพนครได้ จึงสั่งสมุนยักษ์มาชิงตัวไป การต่อสู้ในครั้งนั้นทำให้เสี่ยวหลานสูญเสียบิดาและมารดา เด็กสาวธรรมดาจึงต้องลุกขึ้นมาจับอาวุธ และต้องเปลี่ยนตัวเองเป็นผู้นำกองทัพโเพื่อช่วยพี่ชายที่ถูกขังอยู่ในคุกใต้ดิน โดยเสี่ยวหลานหน้าตาเหมือนนางพิมมารดาของอ็อด
วาตะ หรือ องค์ชายวณราวาตะที่ 3 รัชทายาทแห่งราชวงศ์พายะ วานรน้อยรัชทายาทแห่งอาณาจักรมณีโคต อาณาจักรของลิงที่ถูกกองทัพยักษ์บุกเข้าโจมตี จากเคยใช้ชีวิตสุขสบายในฐานะเจ้าชาย วาตะจึงต้องระหกระเหินออกไปใช้ชีวิตเร่ร่อนข้างถนนอย่างยากลำบาก ลักเล็กขโมยน้อยเพื่อความอยู่รอด และด้วยการเคลื่อนไหวที่ว่องไวทำให้วาตะไม่เคยโดนจับได้ ซ้ำยังไม่มีใครรู้ถึงฐานะที่แท้จริงของเขา จนเมื่อวาตะเดินทางมาถึงเมืองนาคาวรรณ และได้พบกับอสูรสีชาด ผู้ที่เห็นกับตาว่าวาตะสามารถใช้เกราะแขนกลอาวุธแห่งอาณาจักรวานรที่จะเปล่งพลังสูงสุดเมื่ออยู่กับผู้สืบเชื้อสายเท่านั้น จากนั้นทั้งคู่จึงได้ร่วมเดินทางไปยังรามเทพนครด้วยกัน โดยวาตะต้องการล้างแค้นพวกยักษ์ที่ทำลายเผ่าพันธุ์ของเขา
อสูรสีชาด/พระมหาอุปราช มารตา ยักษ์สีแดงผู้มีความผิดแผกจากเผ่าพันธุ์ ไม่เพียงเแต่นิสัยที่สุขุม รอบคอบ ชอบใช้ความคิดมากกว่ากำลัง หรือถนัดอ่านหนังสือมากกว่าสู้รบ และการศึกสงคราม แต่อสูรสีชาดยังหลงรักมนุษย์ จึงถูกขับไล่ออกจากผองยักษ์ แต่ยักษ์นอกคอกตนนี้ก็พยายามกลับไปยังรามเทพนครเพื่อช่วยคนรักที่ถูกคุมขังไว้ ระหว่างทางอสูรสีชาดได้เจอกับวาตะและอ๊อด และด้วยความรอบรู้ของเขา ทำให้อสูรสีชาด กลายเป็นที่ปรึกษาคนสำคัญในการเดินทางครั้งนี้ แท้จริงแล้วคือน้องชายของเทหยักษา ที่แค้นพี่ชายเพราะว่า เทหยักษาฆ่าเมียของเขาจนทำให้ต้องหนีออกจากผองยักษ์โดยเขานั้นเป็นคนดีแต่สีวรกายของเขานั้นต่างจากเทหยักษาผู้เป็นพี่ชาย... (เนื้อหาเบื้องหลัง : แต่ถึงกระนั้น มารตาก็ไม่สามารถที่จะเกลียดทารคาได้ลง เพราะอย่างไรซะ ทารคาก็เป็นพี่ชายที่ดีและอ่อนโยนกับเขามาตลอด... ไม่ว่าจะแค้นมากเท่าไหร่ แต่ก็เกลียดไม่ลง... แต่ผู้ที่มารตาเกลียดจริงๆคือตัวตนของเทหะยักษาที่ครอบงำจิตใจที่แท้จริงของทารคาผู้เป็นพี่ของตนต่างหาก...)
เทหยักษา (หรือบ้างอาจจะเขียนว่า เทหะยักษา) เป็นเทพแห่งยักษ์ เดิมชื่อทารคา เป็นราชบุตรของอนันตยักษาผู้ปกครองนครคีรีกัณฑ์ แต่ถูกกาฬสูตรซึ่งเป็นยักษ์ต่างเมือง จาก นรกัณฑ์ลอบโจมตีโดยใช้เชลยมนุษย์เป็นไส้ศึก บิดาของทารคาถูกฆ่าตาย เขาจำต้องหลบหนีออกจากเมืองพร้อมน้องชาย และเติบโตมาท่ามกลางภัยอันตราย ทั้งจากสัตว์ร้ายและมนุษย์ที่คอยตามล่าเพราะชิงชังบิดาของเขา เวลาผ่านไป บนเส้นทางแห่งการเข่นฆ่าเพื่อเอาตัวรอด ทักษะการต่อสู้ของทารคาพัฒนาถึงขั้นสูง ขณะเดียวกันความพยาบาทที่ฝังลึกในใจ ก็ทำให้ทารคากลายเป็นยักษ์ที่โหดเหี้ยม ดุร้าย ยากหาใครมาต่อกร ซึ่งยิ่งทำให้ทารคาหรือเทหยักษาหลงใหลในอำนาจ ปรารถนาจะครอบครองทุกสิ่งทุกอย่าง โดยมีแม่หมอการ์ณีชา ยักษีชราเป็นผู้รับใช้
พรานทมิฬ หนึ่งในเผ่าพันธุ์ทมิฬที่ยังคงหลงเหลือ มีพลังในการควบคุมสัตว์และมีพรสวรรค์ในการไล่ล่า จนวันหนึ่งเขาเห็นมารดาตายไปต่อหน้าต่อตา ความเจ็บปวดทำให้เขาสูญเสียความทรงจำ รู้ตัวอีกครั้ง เขาก็กลายเป็นเครื่องมือล่าสัตว์ให้กับพวกนายพราน และถูกซื้อขายราวสิ่งของสู่มือโจรสลัดอากาศ เขาทำงานรับใช้ถวายหัวให้เจ้านายโจรสลัดมาเนิ่นนานกระทั่งได้ล่วงรู้ความจริงว่าเจ้านายเขานั้น คือ คนที่ฆ่าแม่ของเขาอย่างเลือดเย็น ด้วยแรงแค้นทำให้เขาสังหารเหล่าโจรสลัดตายสิ้นทั้งกองเรือ เหล่ายักษ์ได้เห็นความสามารถนี้ จึงนำตัวเขามาถวายแด่เทหยักษา จากนักล่าจึงกลายเป็นนักฆ่าที่เก่งกาจที่สุดที่กองทัพยักษ์เคยมีมา และได้ฉายาว่าพรานทมิฬ โดยภายหลังเขาได้กลับตัวเป็นคดี
จมื่นพันธ์วรเดช 	อดีตหัวหน้ามหาดเล็กรักษาพระองค์ ผู้จงรักภักดีต่ออาณาจักรรามเทพ กล้าหาญ มีความเป็นผู้นำสูง เมื่อรามเทพนครถูกพวกยักษ์ยึดครอง จมื่นพันธ์พยายามรวบรวมกองกำลังใต้ดิน ก่อตั้งกลุ่มกบฏเพื่อบุกไปช่วงชิงศาสตราวุธศักดิ์สิทธิ์เพราะเชื่อว่าจะมาสามารถกอบกู้เมืองได้ ในระหว่างปฏิบัติภารกิจสุดเสี่ยงอันตราย จมื่นพันธ์พยายามปกป้องลูกชายนามว่าแสงด้วยชีวิต ความเสียสละนี้เองได้ปลุกพลังศักดิ์สิทธิ์ของศาสตาวุธให้ตื่นขึ้น พลานุภาพของมันทำให้จมื่นพันธ์และแสงฝ่าวงล้อมพวกยักษ์ออกมาได้ แต่กระนั้น พรานทมิฬที่ดักรออยู่ตรงทางออกก็จู่โจมเข้ามาคร่าชีวิตแสงลงต่อหน้า จมื่นพันธ์กอบกู้ศาสตราวุธได้สำเร็จแต่ก็เสียลูกชายของตนไป ความเจ็บปวดนี้เป็นดังบาดแผลในจิตใจ ทำให้จมื่นพันธ์ไม่สามารถมอบความอบอุ่นให้แก่อ๊อดได้ แม้จะรักอ๊อดไม่ต่างจากลูกชาย แต่เขาก็แสดงออกอย่างแข็งกระด้างเพื่อหวังให้อ๊อดแข็งแกร่ง และหวังว่าอ๊อดจะไม่ตายเหมือนลูกชายของตน โดยจมื่นนั้นเพื่อนร่วมรบของนายมั่นพ่อของอ็อดมาก่อน
เฒ่าใบ้ สุดยอดครูมวยแห่งหมู่บ้านสิงห์ดำ ไม่เคยพ่ายแพ้ผู้ใด มีลูกศิษย์เคารพรักมากมาย ใช้ความสามารถทางมวยไทเอาชนะพวกยักษ์ได้หลายครั้งทั้งที่กำลังน้อยกว่า และด้วยนิสัยบ้าระห่ำ รักศักดิ์ศรี ยอมหักไม่ยอมงอ ทำให้พ่อครูไม่ยอมอพยพหนีพวกยักษ์ลงใต้ เหล่าลูกศิษย์เห็นว่าขืนปล่อยให้พ่อครูสู้จนตัวตาย วิชามวยไทคงต้องสูญไป จึงวางแผนจับพ่อครูไปกักขังไว้ ก่อนยืนหยัดต่อสู้กับพวกยักษ์จนลมหายใจสุดท้าย เมื่อพ่อครูได้เห็นร่างไร้วิญญาณของศิษย์รัก ความรู้สึกผิดก็ถาโถม หากตนยอมฟังและถอยทัพตามคำแนะนำ คงไม่มีใครตาย พ่อครูเจ็บปวดแสนสาหัส จนหลวงพ่อสินผ่านมาเจอและชวนไปอยู่หมู่บ้านนกแอ่นด้วยกัน พ่อครูไม่ยอมพูดกับใครจนถูกเรียกว่าเฒ่าใบ้ โดยที่เฒ่าใบ้ตั้งใจเก็บโซ่ตรวนที่เท้าเอาไว้ เพื่อเตือนใจถึงเหตุการณ์ที่เกิดขึ้น และยังปฏิญาณกับตัวเองว่าจะไม่สอนมวยไทเพื่อให้ใครไปตายอีกแล้ว
องค์ชายรัชทายาทแห่งกรุงรามเทพ (ไชยราเมศ) รัชทายาทองค์สุดท้ายแห่งรามเทพนคร ถูกจองจำอยู่ในคุกของเชื้อพระวงศ์ตั้งแต่แรกเกิด จนเมื่อโหรชราได้ทำนายเกี่ยวกับบุรุษหนุ่มผู้สามารถกอบกู้แผ่นดินรามเทพได้ ข้าหลวงผู้จงรักภักดีจึงเกรงว่าองค์ชายจะมีภัย จึงได้ลักลอบพาตัวองค์ชายซึ่งยังเป็นทารกมาที่คุกใต้ดิน เพื่ออยู่รวมปะปนกับทาสคนอื่น ๆ แม้จะเติบโตไม่ต่างจากทาสชั้นเลวทั่วไป แต่บารมีแห่งสายเลือดกษัตริย์ ก็ทำให้ในบางครั้งไชยราเมศสามารถหยุดการจู่โจมของพวกยักษ์ได้อย่างน่าอัศจรรย์ ภายในคุกใต้ดินนั้น ไชยราเมศได้รู้จักกับฟงเอ๋อ ซึ่งเป็นเพื่อนร่วมเป็นร่วมตาย และเป็นหนึ่งในไม่กี่คนที่รู้ว่าฐานะแท้จริงของไชยราเมศคือใคร
โหรชรา โหรหลวงผู้หยั่งรู้ดินฟ้า ถูกจับขังในคุกใต้ดิน ได้ประกาศก้องก่อนตาย ว่าด้วยบุรุษหนุ่มผู้เกิดใต้ฤกษ์คำทำนาย และศาสตราวุธศักดิ์สิทธิ์ ว่าเมื่อทั้งสองหลอมรวมกันจะสามารถกอบกู้รามเทพนครได้
หลวงเรือง อดีตหัวหน้ามหาดเล็กรักษาพระองค์ ฉลาดแกมโกง ไม่เก่งเรื่องการรบ แต่เอาตัวรอดได้ด้วยการประจบสอพลอ ไม่พอใจจมื่นพันธ์เนื่องจากอิจฉาที่อีกฝ่ายเก่งกว่า มีคนเชื่อฟังมากกว่า จึงพยายามทำทุกอย่างเพื่อให้ได้เป็นใหญ่
เฒ่าฉ่อย ชายชราชาวรามเทพนคร ที่เสี่ยวหลานนับถือประหนึ่งลุงแท้ ๆ เพราะครั้งที่เฒ่าฉ่อยอพยพหนีพวกยักษ์ออกมาจากเมือง ได้เคยช่วยชีวิตเสี่ยวหลานตอนเด็ก ๆ เอาไว้ บิดาของเสี่ยวหลานจึงรับมาอยู่ในกองเรือ และเนื่องจากเฒ่าฉ่อยเป็นผู้มีอาคมติดตัว จึงได้เป็นที่ปรึกษาคนสนิท เมื่อพวกยักษ์บุกมาจับตัวฟงเอ๋อและฆ่าบิดาของเสี่ยวหลาน เฒ่าฉ่อยก็รับปากจะดูแลเสี่ยวหลานให้ดี เฒ่าฉ่อยคอยสอนเสี่ยวหลานให้ใช้อาวุธ เพื่อกลับไปช่วยฟงเอ๋อ
ฟงเอ๋อ ลูกชายคนโตของสลัดอากาศผู้โด่งดัง พี่ชายของเสี่ยวหลาน ต้องรับผิดชอบดูแลกองเรือต่อจากบิดา แต่ทว่ากลับถูกพวกยักษ์จับตัวไปเนื่องจากเกิดใต้ฤกษ์คำทำนาย ภายในคุกใต้ดิน ฟงเอ๋อได้รู้จักไชยราเมศ และใช้วิชาการต่อสู้ที่ร่ำเรียนมาแต่เด็ก คอยช่วยเหลือองค์ชายอยู่บ่อยครั้ง
ศาสตราวุธ
9 ศาสตรา เกิดขึ้นจากอุกกาบาตดาวหางสีเขียวมรกต ที่ตกลงมาครั้งกองทัพอสูรแผ่อำนาจปกครองมนุษย์ ผู้นำแห่งศรัทธาได้ใช้หนึ่งใน 9 ส่วนดาวหางจัดการกับเหล่าอสูร และรวบรวมส่วนที่เหลือที่กระจัดกระจาย โดยใช้ความชำนาญของช่างตีเหล็กยอดฝีมือ 9 คน และนักบวช 99 รูปร่ายมนต์ทำพิธีตลอด 9 คืน 9 วัน เพื่อหลอมรวมเทหะวัตถุทั้ง 9 ให้กลายเป็นหนึ่ง โดยผสานกับศาสตร์แห่งการต่อสู้นั่นคือมวยไทย มือ เท้า เข่า ศอกทั้งสองข้าง ประสานดวงจิตแรงกล้า เพื่อให้เกิดศาสตราวุธศักดิ์สิทธิ์ ที่มีพลังปกป้องบ้านเมืองต่อไป
สถานที่
รามเทพนคร หลังมนุษย์ได้ชัยชนะเหนือสงครามกับอสูรกายที่กินเวลายาวนานหลายชั่วอายุคน ผู้นำแห่งศรัทธาได้รวบรวมผู้คนที่กระจัดกระจายให้มาอยู่รวมกันเป็นปึกแผ่น สถาปนารามเทพนครขึ้นมา โดยมีศาตราวุธเป็นอาวุธศักดิ์สิทธิ์คู่บ้านคู่เมือง
หมู่บ้านนกแอ่น หมู่บ้านชาวประมงซึ่งตั้งอยู่บนเกาะเล็ก ๆ ทางตอนใต้ของรามเทพนคร ดูภายนอกเหมือนเป็นเกาะร้าง ด้านบนปกคลุมด้วยต้นไม้ใหญ่ ไม่มีชายหาด รอบ ๆ เป็นผาหินสูงชัน เข้าออกด้วยการสัญจรทางเรือ ซึ่งต้องลอดผ่านถ้ำเวลาน้ำลดเท่านั้น ทำให้ปลอดภัยจากการรุกรานของเหล่ายักษ์เป็นเวลาหลายปี
นาคาวรรณ เมืองท่าสำคัญที่ตั้งอยู่ริมทะเล ขายสินค้าต่าง ๆ รวมถึงการค้าทาส รอบเมืองมีรูปสลักพญานาค โดยส่วนหัวนั้นเป็นท่าเทียบเรือเหาะที่ใช้ขนถ่ายสินค้า บ้านเรือนจำนวนมากยังไม่ถูกทำลาย ทั้งมนุษย์และอสูรกายต่างอยู่รวมกันได้ในเมืองนี้
มณีโคด อาณาจักรของเหล่าวานร อยู่ทางทิศเหนือของกรุงรามเทพ ปกครองโดยท้าววานรา วาโย ผู้สืบเชื้อสายแห่งพระพาย รัชทายาทคือองค์ชายวานรา วาตะ
กรุงคีรีกัณฑ์ นครของเหล่ายักษ์ ตั้งอยู่บนดินแดนที่ราบสูงภูเขาไฟ มีนิคมเชลยมนุษย์เป็นหน้าด่านป้องกัน ทำให้ยากแก่การโจมตี อนันตยักษาราชาผู้ไร้เทียมทานเป็นผู้ปกครอง โดยมีบุตรชายองค์โตนามว่าทารคา หรือเทหะยักษาเป็นองค์รัชทายาท
ฮิตแมน: โคตเนม 47
ฮิตแมน: โคตเนม 47 (Hitman: Codename 47) เป็นวิดีโอเกมแนวลอบฆ่า พัฒนาโดยIO Interactive และจัตจำหน่ายโดยEidos Interactive สำหรับ ไมโครซอฟท์ วินโดวส์เป็นวิดีโอเกมภาคแรกของ ชุดวิดีโอเกมฮิตแมน
วิดีโอเกมนำเนินเนื้อเรื่องโดยAgent 47 มนุษย์โคลนตัดแต่งพันธุกรรมที่มีบาร์โค้ดอยู่ที่ต้นคอหลังหัว ซึ่งเขาถูกฝึกให้เป็นนักฆ่าโดยเฉพาะ โดยหลังจากที่ 47 หลบหนีในการฝึกเขาได้เข้าร่วมกับ International Contracts Agency(ICA), องค์กรฆ่าเป้าหมายยุโรป ในการทำภารกิจต่าง ๆ ในเอเชีย และ ยุโรป เพื่อ ลอบสังหารคนที่มีส่วนเกี่ยวกับอาชญากรรม
ลาโกวามีริง
ลาโกวามีริง (Lagoa Mirim) หรือ ลากูนาเมริน (Laguna Merín) เป็นทะเลสาบทางตอนใต้ของรัฐรีโอกรันดีโดซูล ประเทศบราซิล จนถึงทางตะวันออกของประเทศอุรุกวัย มีความยาวราว 108 ไมล์ (174 กม.) และความกว้างราว 6 ถึง 22 ไมล์ (35 กม.) เป็นทะเลสาบรูปร่างยาวและแคบ
เอสคลับเซเวน
เอสคลับ (S Club) หรือ เอสคลับเซเวน (S Club 7) เป็นกลุ่มศิลปินป็อปสหราชอาณาจักร ก่อตั้งวงโดยอดีตผู้จัดการวงสไปซ์เกิลส์ ไซมอน ฟูลเลอร์ ประกอบด้วยสมาชิก ทีนา บาร์เรตต์, พอล แคตเตอร์โมล, จอน ลี, แบรดลีย์ แม็กอินทอช, โจ โอ'มีรา, ฮันนาห์ สเปียร์ริตต์ และราเชล สตีเวนส์ วงมีชื่อเสียงจากการแสดงในรายการซีรีส์ของตัวเองทางช่องซีบีบีซี ในรายการ Miami 7 ในปี 1999 หลังจาก 4 ปีที่ทำงานด้วยกัน เอสคลับเซเวนมีซิงเกิลอันดับ 1 ในสหราชอาณาจักร 4 ซิงเกิล อัลบั้มอันดับ 1 อยู่ 1 อัลบั้ม นอกจากนี้ยังมีซิงเกิลอันดับ 1 ทั่วยุโรป มีซิงเกิลติดท็อป 10 ในสหรัฐอเมริกา เอเชีย ละตินอเมริกา และแอฟริกา พวกเขามีผลงานสตูดิโออัลบั้ม 4 ชุด มี 11 ซิงเกิล มียอดขายมากกว่า 17 ล้านชุดทั่วโลก อัลบั้มแรก S Club มีดนตรีแบบเพลงป็อปในยุคคริสต์ทศวรรษ 1990 คล้ายกับศิลปินอื่นในช่วงนั้น หลังจากนั้นแนวเพลงพวกเขาค่อย ๆ เปลี่ยนไปเริ่มผสมผสามเป็นเพลงแดนซ์มากขึ้นรวมถึงเพลงอาร์แอนด์บี ซึ่งมีมากในอัลบั้มชุดสุดท้ายของพวกเขาชุด Seeing Double
แนวคิดและรูปแบบของวงสร้างสรรค์ขึ้นโดยไซมอน ฟูลเลอร์ ที่เป็นผู้จัดการของบริษัทไนน์ทีนเอนเตอร์เทนเมนต์ พวกเขาเซ็นสัญญากับค่ายโพลีดอร์เรเคิดส์ รายการซีรีส์ทางโทรทัศน์ของพวกเขามีอยู่ 4 ซีรีส์ ที่วงได้ท่องเที่ยวไปในสหรัฐอเมริกาและจบลงในบาร์เซโลนา ประเทศสเปน รายการมีออกฉายกว่า 100 ประเทศ ที่มีคนดูร่วม 90 ล้านคน รายการเป็นรายการซิตคอมสำหรับเด็ก ที่เสนอเหตุการณ์จริงของพวกเขาที่เกิดขึ้นกับวง รวมถึงความสัมพันธ์ระหว่างฮันนาห์ สเปียร์ริตต์กับพอล แคตเตอร์โมล เช่นเดียวกับในตอนท้ายที่วงต้องแยกกันไป
นอกจากความโด่งดังจากรายการโทรทัศน์ เอสคลับเซเวนได้รับ 7 รางวัลบริตอวอร์ดส ได้แก่ ในปี 2000 ชนะในสาขาศิลปินสหราชอาณาจักรที่โดดเด่น ในปี 2002 ในสาขาซิงเกิลสหราชอาณาจักรยอดเยี่ยม ในปี 2001 ได้รับรางวัลสาขาบันทึกเสียงแห่งปี หลังจากนั้นพอล แคตเตอร์โมลประกาศว่าจะออกจากวง ในปี 2002 ซิงเกิลหลังของพวกเขาติดอันดับ 5 ในชาร์ตของยูเค และผลงานอัลบั้มสุดท้ายของพวกเขาก็พลาดในการติดท็อป 10
เมื่อวันที่ 6 เมษายน ค.ศ. 2023 พอล แคตเตอร์โมล หนึ่งในสมาชิกของวงได้เสียชีวิตลงในวัย 46 ปี ขณะที่ทางวงกำลังจะจัดคอนเสิร์ตครบรอบ 25 ปี ของก่อตั้งวง
ยฺเหวียน ซินเยฺว่
ยฺเหวียน ซินเยว่ (21 ธันวาคม ค.ศ. 1996 –) เป็นนักกีฬาวอลเลย์บอลหญิงชาวจีน ในตำแหน่งตัวบล็อกกลาง
ผลงานในระดับอาชีพ
เจิ๋ง เข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซือริช ที่ 3-1 เซต
เพ็ตซาวส์
เพ็ตซาวส์ (Pet Sounds) เป็นสตูดิโออัลบั้มที่สิบเอ็ดของวงดนตรีร็อกอเมริกัน เดอะบีชบอยส์ ออกจำหน่ายวันที่ 16 พฤษภาคม ค.ศ. 1966 ได้รับการตอบรับค่อนข้างดีในสหรัฐอเมริกา แต่ประสบความสำเร็จต่างประเทศในทันที โดยสื่ออังกฤษขนานนามว่าเป็น "อัลบั้มเพลงป็อปที่ก้าวหน้ามากที่สุด" (the most progressive pop album ever) อัลบั้มขึ้นอันดับที่สองในสหราชอาณาจักร แต่ขึ้นอันดับสิบในสหรัฐอเมริกา ถือว่าอยู่อันดับต่ำกว่าอัลบั้มหลายอัลบั้มก่อนหน้า ในหลายปีต่อมา อัลบั้มได้รับคำยกย่องทั่วโลกอย่างล้นหลามจากนักวิจารณ์และนักดนตรี และนับว่าเป็นหนึ่งในผลงานที่มีอิทธิพลมากที่สุดในประวัติศาสตร์ดนตรีสมัยนิยม
วิชชาธรรมกาย
วิชชาธรรมกาย เป็นวิธีเจริญกรรมฐานที่พระมงคลเทพมุนี (สด จนฺทสโร) ค้นพบในปี พ.ศ. 2459 ต่อมาจึงแพร่หลายในประเทศไทยและขยายไปยังประเทศอื่น ๆ ในเอเชียตะวันออกเฉียงใต้ด้วย ใช้คำบริกรรมว่า "สัมมาอะระหัง" ขณะเจริญกรรมฐาน จึงเรียกสำนักกรรมฐานสายนี้ว่าสายบริกรรม สัมมา–อรหัง ถือเป็นหนึ่งในห้าสายปฏิบัติตามหลักมหาสติปัฏฐานสูตรที่ได้รับการรับรองจากสำนักงานพระพุทธศาสนาแห่งชาติ
วิธีฝึก
วิธีฝึกคือให้ผู้ปฏิบัตินึกถึงดวงแก้วกลมใสที่ฐานแรกตรงปากช่องจมูก พร้อมกับบริกรรมว่า "สัมมาอะระหัง" จากนั้นนึกเลื่อนดวงแก้วนั้นผ่านฐานต่าง ๆ จนไปหยุดที่ศูนย์กลางกายเหนือระดับสะดือ 2 นิ้วมือ รวมใจให้หยุดลงไปที่ศูนย์กลางนี้ แล้วจะเห็นดวงแก้วที่ละเอียดกว่าซ้อนในดวงแก้วเดิมไปเรื่อย ๆ จากเป็นดวงศีล สมาธิ ปัญญา ดวงวิมุตติ ดวงวิมุตติญาณทัสสนะ มาเห็นเป็นกายมนุษย์ละเอียด จนเป็นกายทิพย์ กายพรหม และกายธรรม (หรือธรรมกาย) ซึ่งละเอียดเป็นลำดับกระทั่งเมื่อถึงกายพระอรหัตละเอียดแล้ว เจริญภาวนาต่อไปก็จะสามารถหลุดพ้นจากกิเลสอย่างถาวรเป็นสมุจเฉทปหานได้
สายธรรมกายเชื่อว่าธรรมกายพระอรหัตเป็นกายที่เที่ยงแท้ เป็นสุข และเป็นอัตตาที่แท้จริง เพราะเป็นพระนิพพานธาตุ เป็นอมตะ สถิตอยู่ในอายตนะนิพพานตลอดไป
1080i
1080i เป็นชื่อย่อที่แสดงความสัมพันธ์ของความละเอียดในการแสดงผลในหนึ่งเฟรมภาพกับลักษณะการสแกนภาพ เลข 1080 หมายถึงจำนวนเส้นตามความละเอียดในแนวตั้ง ส่วนตัวอักษร i หมายถึงวิธีการแสดงเส้นแบบอินเตอร์เลซ (Interlace) ที่หมายถึงการสแกนภาพเส้นคี่ก่อน นั่นคือ เส้นที่ 1, 3, 5, 6,...1079 แล้วจึงสแกน 2, 4, 6,...1080. 1080i ถือเป็นความละเอียดที่เรียกว่า FHD(Full HD) ของโทรทัศน์ความละเอียดสูง (HDTV) และวีดีโอความละเอียดสูง โดยมีอัตราส่วนแบบจอกว้างที่ 16:9 (ยาว 16 กว้าง 9) ซึ่งมีขนาดจริงที่ 1920 x 1080 หรือ 2.1 ล้านพิกเซล ส่งสัญญาณภาพผ่านสาย Component Video และสาย HDMI
1080i เป็นความละเอียดตามมาตรฐาน ITU en:Rec. 709 หรือ BT.709
สำหรับการแสดงผลขนาด 1080 แบบที่ไม่เป็นอินเตอร์เลซ (non-interlaced) หรือ แบบโปรเกรสซีฟ (progressive) นั้นเรียกว่า 1080p การสแกนแบบนี้ จะสแกนตั้งแต่เส้นที่ 1, 2, 3, ...1080 ตามลำดับ ทำให้มีความชัดมากกว่า 1080i
ธีรศักดิ์ พันธุจริยา
'''ดร. ธีรศักดิ์ พันธุจริยา ชื่อเล่น โก้''' (เกิดวันที่ 31 ธันวาคม พ.ศ. 2519) ดารา-นักแสดง นักร้อง นักเขียน นักพูด พิธีกรชาวไทย และนักธุรกิจ
ประธานกรรมการ บริษัท โคอิ้ง อินเตอร์เนชั่นแนล จำกัด ผู้จัดจำหน่ายเครื่องสำอาง Kory Serum, น้ำปลาร้าปรุงสุก PAKO, ผู้นำเข้าเนื้อวัวจากประเทศออสเตรเลีย
ประธานกรรมการ บริษัท ขนนก จำกัด ผู้ให้บริการจัดหานักแสดง ออแกไนซ์ พีอาร์ประชาสัมพันธ์ ผลิตสื่อโทรทัศน์ นายหน้าจัดซื้อ จัดจ้าง
ประธานกรรมการ บริษัท โคนี่ บิวตี้ คอสเมติก(ไทยแลนด์) จำกัด ผู้จัดจำหน่ายเครื่องสำอาง Supree, Owne, Black Magic, Procares ,etc.
ซิทคอม
ผลงานเพลง
รางวัล
2537 : ตำแหน่งชนะเลิศอันดับหนึ่ง Coffee-Mate Stage Challenge’ 94 และขวัญใจสื่อมวลชน
2543 : รับรางวัลวุฒิบัตรประกาศเกียรติคุณ “บุคคลแห่งปี 2543” รางวัลไทยคู่ฟ้า
2548 : รับรางวัล Young Generation of the Year สาขาเครื่องสำอางและความงาม ประจำปี 2004 จากนิตยสาร Boss
2553 : รับประกาศเกียรติคุณ “ผู้รังสรรค์ปาฏิหาริย์” ในมูลนิธิสงเคราะห์เด็กยากจน ซี.ซี.เอฟฯ
2554 : รับโล่เกียรติคุณ สืบสานวัฒนธรรมประเพณีเทศกาลวัดเทวราชกุญชร 2554
2556 : รับโล่พระราชทานพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ งาน”มุสลิมไทยเอกซ์โป 2013”                 : รับโล่ประกาศเกียรติคุณ “รางวัลเพชรราช” สาขา The Miracle Give and Share Thailand Award โดยได้รับการยกย่องเป็น “บุคลต้นแบบ”
2558 : รับรางวัลแห่งความเมตตา จากสภาศิลปินส่งเสริมพระพุทะศาสนาแห่งประเทศไทย ในโอกาสเทศกาลถือศีลกินเจ 2558
2559 : รับรางวัล “บุคคลต้นแบบเทิดแผ่นดิน” (นานาชาติ) สาขาศิลปิน ดาราสื่อมวลชน 2559 จากสภาศิลปวัฒนธรรมจิตตานุภาพ
และ สสคบ.
2560 : รับรางวัล “ศิลปินผู้ส่งเสริมวัฒนธรรมไทย-จีน” เนื่องในเทศกาลตรุษจีนมหามงคล 2560 โดยสภาศิลปินส่งเสริมพระพุทธศาสนาแห่งประเทศไทย
2561 : รับรางวัล SME EXCELLENCE AWARDS 2018 สาขา ผลิตภัณฑ์คุรภาพดีเด่นแห่งปี 2018 จัดโดยโครงการเสริมสร้างและพัฒนาความยั่งยืนเศรษฐกิจไทยสู่สากล (27/01/61)
2562 : รับรางวัล ASIA RISING BUSINESS AWARD 2019 สาขา Thai Young Entreppeneur Awards (21/06/62)
2563 : รับรางวัล “พ่อพระสัตบุรุษ” สยามดุษฎี สาขาบุคคลที่ปฏิบัติตนดี และแบรนด์ Kory Serum ดีเด่น จัดโดยสภาศิลปินความดีเพื่อศาสนา (11/07/63)
2564 : รับรางวัล TOP BRAND AWARDS 2021 สุดยอดรางวัลแห่งปี ผลิตภัณฑ์ยิดนิยม KORY SERUM ครีมหน้าเด้ง (21/2/64)
2565 : รับรางวัล TOP BRAND AWARDS 2022 ธุรกิจผลิตภัณฑ์ (BRAND) ดีเด่น ประจำปี 2565 แบรนด์ KORY SERUM (ครีมหน้าเด้ง) (23/1/65)
2566 : รับรางวัล Thailand Kids Awards 2023 สุดยอดเด็ก เยาวชน บุคคลและครอบครัวแห่งประเทศไทย สาขา ครอบครัวส่งเสริมศาสนาดีเด่น (14/1/66)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476
'''การเลือกตั้งสมาชิกสภาผู้แทนราษฎรสยามเป็นการทั่วไป พ.ศ. 2476''' มีขึ้นเมื่อวันที่ 15 พฤศจิกายน พ.ศ. 2476 เป็นการเลือกตั้งครั้งแรกในสยาม เพื่อเลือก ส.ส. จำนวน 78 ที่นั่ง จาก 156 ที่นั่งของสภาผู้แทนราษฎร ส่วนอีก 78 ที่นั่ง ได้รับการแต่งตั้งจากพระบาทสมเด็จพระปกเกล้าเจ้าอยู่หัว เป็นการเลือกตั้งทางอ้อมโดยให้ผู้มีสิทธิเลือกตั้งเลือกผู้แทนตำบลระหว่างวันที่ 10 ตุลาคม ถึง 15 พฤศจิกายน
ขณะนั้นยังไม่มีพรรคการเมือง ดังนั้น ผู้สมัครทุกคนจึงลงสมัครเป็นผู้สมัครอิสระ ผู้มีสิทธิเลือกตั้งคิดเป็น 41.5%
ที่มาของการเลือกตั้งครั้งนี้ เกิดขึ้นหลังที่เหตุการณ์กบฏบวรเดชยุติลงในวันที่ 28 ตุลาคม พ.ศ. 2476 เมื่อ พันเอกพระยาพหลพลพยุหเสนา นายกรัฐมนตรีได้แถลงต่อรัฐสภาว่ารัฐบาลได้ปราบกบฏเป็นที่เรียบร้อยแล้ว เมื่อบ้านเมืองสงบแล้ว จำต้องมีการเลือกตั้งเกิดขึ้น
ซึ่งการเลือกตั้งครั้งนั้น เป็นการเลือกตั้งทางอ้อม โดยได้มีพระราชกฤษฎีกากำหนดให้กรมการอำเภอ ดำเนินการเลือกตั้งผู้แทนตำบลขึ้นทั่วประเทศในวันที่ 1 ตุลาคม ถึงวันที่ 15 พฤศจิกายน พ.ศ. 2476 จากนั้นผู้แทนตำบลก็จะไปเลือกสมาชิกสภาผู้แทนราษฎรอีกขั้นหนึ่ง
ในขณะนั้นมีผู้มีสิทธิออกเสียงอยู่ทั้งหมด 4,278,231 คน มีผู้ออกไปใช้สิทธิทั้งหมด 1,773,532 คน คิดเป็นร้อยละ 41.45 โดยจังหวัดที่มีผู้ไปใช้สิทธิมากที่สุด คือ จังหวัดเพชรบุรี คิดเป็นร้อยละ 78.82 และจังหวัดที่มีผู้ออกไปใช้สิทธิน้อยที่สุด คือ จังหวัดแม่ฮ่องสอน คิดเป็นร้อยละ 17.71